Pamokos tema: Vilnius – daugiakultūris miestas: kultūrinės įvairovės tyrinėjimas ir pristatymas.
Klausimas: Kaip galime pristatyti Vilnių kaip daugiakultūrį miestą?
Temos BUP: Kultūrinis gyvenimas, renginiai, tradicijos. Socialinės, ekonominės ir politinės aktualijos. Žmogaus teisės, pareigos ir lygios galimybės.
Tikslas: Ugdyti mokinių supratimą apie Vilniaus daugiakultūrę aplinką, skatinant pažinti ir kritiškai vertinti skirtingų kultūrinių bendruomenių vaidmenį miesto gyvenime, analizuojant jos reikšmę visuomenei ir miesto raidai, skatinti mokinius pažinti daugiakultūrį Vilnių ir formuoti kritišką, pagarbų požiūrį į skirtingas kultūras bei jų sąveiką.

Uždaviniai:
1. Tyrinėti ir atrinkti informaciją 
2. Analizuoti ir vertinti kultūrinę įvairovę 
3. Sukurti ir pristatyti tinklaraštį, reklamą arba vlogą
Kompetencijos: Komunikavimo. Kūrybiškumo. Skaitmeninė. Pažinimo. Kultūrinė.
Priemonės: Prieiga prie interneto, išmanieji telefonai arba planšetiniai kompiuteriai, darbo lapai, skaitmeniniai įrankiai, užrašų bloknotai.
Vertinimas: Formuojamasis ir Formalusis vertinimas kitos pamokos metu. 
Metodai: Stebėjimo, tyrinėjimo, darbas grupėse, projektinis, kūrybinis, diskusija, mokymasis naudojant technologijas, refleksija.

Vieta: Vilniaus senamiestis

Klasė: 9-12

Veiklos: Diskusija, grupių sudarymas, informacijos paieška, veikla miesto erdvėje, duomenų / informacijos aptarimas,  kūrybinės užduoties atlikimas, pristatymas, refleksija.

Įtrauktis: Pamokoje užtikrinama įtrauktis diferencijuojant užduotis, taikant įvairius mokymosi būdus, organizuojant grupinį darbą su vaidmenimis ir teikiant kalbinę bei emocinę paramą. SUP mokiniams užduotys individualizuojamos (supaprastinta struktūra, vizualinė ir kalbinė pagalba, lankstus dalyvavimas, daugiau laiko).

	Pamokos dalis: įvadinė

	5 min.

	Mokytoja(s) pristato temą ir tikslus, užduoda klausimą: „Ar Vilnius yra daugiakultūris miestas? Kodėl?”, trumpa diskusija.

	

	Pamokos dalis: mokymosi veiklos

	15 min.

	Parengiamosios veiklos (15 min.)
Mokytoja(s) paaiškina užduotį – sukurti turistinį turą apie daugiakultūrį Vilnių, pristato galimus formatus: vlogas, tinklaraštis, reclama. Mokiniai renkasi bendruomenę ar temą, pasiskirsto užduotimis.

Veiklos miesto erdvėse
Mokiniai išeina į miesto erdves (pvz., kultūros objektus, bendruomenių vietas), stebi aplinką ir renka informaciją apie kultūrinius elementus. 
Darbas grupėse: mokiniai aptaria surinktą informaciją, dalijasi pastebėjimais, fiksuoja svarbiausius faktus ir atsirenka medžiagą. 
Turistinio turo kūrimas (20 min.)
Grupės kuria maršrutą (3–5 stotelės), trumpą pristatymą kiekvienai vietai, pasirinktą formatą: vlog scenarijų, tinklaraščio tekstą arba reklaminį pristatymą.
Pristatymas (15 min.)
Grupės pristato savo turus (2–3 min.), kiti mokiniai užduoda klausimus ir komentuoja, įvertina (kas buvo įdomiausia?) 




	

	Pamokos dalis: apibendrinimo ir įsivertinimo

	5 min.
	Mokiniai įsivertina–3-2-1 metodas: 3 nauji dalykai, 2 įdomiausi pastebėjimai, 1 klausimas.



	Mokytojas užduoda namų darbą: parašyti tinklaraštį.




